Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 4 Pv 234/15/1105	Bratislava V, 22.7.2015
EEČ : 2-12-196-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov

Rozhodol: 	prokurátorka Okresnej prokuratúry Bratislava V
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu z ustanovenia § 62 a nasl. Zákona o rodine č. 36/2005 Z. z. vyplýva povinnosť prispievať na výživu svojich dcér XXXXX, nar. XXXXX a XXXXX nar. XXXXX, obe bytom XXXXX, XXXXX a  hoci mu bol rozsah tejto povinnosti deklarovaný rozsudkom Okresného súdu XXXXX V č. k.: XXXXX zo dňa 07.11.2013, právoplatného 15.10.2014, v spojení s rozsudkom Krajského súdu XXXXX sp. zn. XXXXX  sumou 80,- € mesačne na každú z dcér vždy do 15. dňa v mesiaci k ich rukám, pričom  túto povinnosť si neplnil riadne v období od novembra 2013 do apríla 2015 vrátene, čím mu na bežnom výživnom voči oprávnenej XXXXX za   uvedené obdobie vznikol dlh na výživnom vo výške  1160,40,- € a voči XXXXX za uvedené obdobie vo výške 1160,40,- €, 
vyživovaciu povinnosť si neplní napriek tomu, že bol trestným rozkazom Okresného súdu XXXXX XXXXX sp. zn. XXXXX zo dňa XXXXX, právoplatného XXXXX odsúdený za prečin zanedbania povinnej výživy podľa § 207 ods. 1, ods. 3 písm. b) Trestného zákona,

lebo zanikla trestnosť činu

Odôvodnenie:
Vyšetrovateľ PZ Okresného riaditeľstva PZ XXXXX V Odboru kriminálnej polície uznesením sp. zn. ORP- XXXXX  zo dňa 20.04.2014 začal podľa § 199 ods. 1 Tr. por. trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa §  207 ods. 1, ods. 3 písm. c) Trestného zákona na skutkovom základe uvedenom v citovanom uznesení. 

 	Dňa 26.06.2015 predložil vyšetrovateľ PZ tunajšej prokuratúre návrh na zastavenie trestného stíhania v zmysle § 215 ods. 1 písm. h)  Tr. por. 

Preskúmaním na vec sa vzťahujúceho spisového materiálu som zistila, že návrh vyšetrovateľa PZ na zastavenie trestného stíhania je opodstatnený.

Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 

V zmysle § 86 písm. a) Tr. zák. č. 300/2005 Z. z. trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Z predloženého spisového materiálu vyplýva, že obvinený uhradil dlžné výživné za obdobie od novembra 2013 do apríla 2015 vrátane. Poškodené XXXXX a XXXXX potvrdili uvedenú skutočnosť.  Uviedli, že obvinený im uhradil výživné, čím má vyplatený dlh na výživnom za uvedené obdobie. Uviedli tiež, že počas neplnenia si vyživovacej povinnosti zo strany obvineného netrpeli hmotnou núdzou a nevznikli im ani z tohto dôvodu trvale nepriaznivé následky. 

S poukazom na vyššie uvedené skutočnosti mám za to, že v danom prípade boli splnené podmienky ustanovenia § 86 písm. a) Tr. zák o účinnej ľútosti a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

Mgr. Monika Holzerová
prokurátorka